Leila Ahmed
Kitabu chake mashuhuri zaidi ni utafiti kuhusu "Wanawake na Jinsia katika Uislamu" aliotoa mwaka 1992. Hapo alitoa hoja kuwa hali duni ya wanawake katika nchi za Mashariki ya Kati haitokani na dini yenyewe ya Uislamu bali na namna watu wanaelewa ujumbe wa dini hiyo kulingana na kanuni za utamaduni wao. Alionyesha jinsi gani katika mwanzo wa Uislamu kulikuwa na ujumbe wa kimaadili ya dini uliofundisha usawa wa jinsia zote mbili.